कांग्रेस ने दिए हैं कई बलिदान
कांग्रेसका 131वां स्थापना दिवस सोमवार को चांगगेट स्थित महात्मा गांधी सर्किल पर मनाया गया। इस अवसर पर कांग्रेसियों ने जहां पार्टी की नीति सिद्धांतों की जानकारी दी। वहीं भाजपा सरकार की नाकामियों को जन-जन तक पहुंचाने पर भी जोर दिया। इस मौके पर वरिष्ठ कांग्रेसजन का अभिनंदन भी किया गया।
कार्यक्रम को संबोधित करते हुए ब्लॉक कांग्रेस अध्यक्ष डॉ. एससी जैन ने कहा कि आज भारत जिस विकास और प्रगति के पथ पर है। विश्व में लोकतांत्रिक आस्था को मजबूत किया है। उसमें कांग्रेस और उसके नेताओं की सैकड़ों भूमिका है। कांग्रेस ही ऐसी इकलौती पार्टी है जिसके नेताओं ने सैकड़ों वर्षों से देश में शासन कर रही ब्रिटिश हुकूमत से देश को आजाद कराया। इस अवसर पर मनोज चौहान ने कांग्रेस को त्याग बलिदान की पार्टी बताते हुए कहा कि आज देश और प्रदेश में साम्प्रदायिक विचारधारा की भाजपा सरकार ने आम नागरिक का जीवन नारकीय बना दिया है। पीसीसी सदस्य आनंदमोहन शर्मा ने कहा कि भाजपा भ्रष्टाचार में लिप्त है और आम आदमी की जेब काटने में लगी है। महासचिव रमेश यादव ने कहा कि आज जो सांप्रदायिक दल सत्तारूढ़ है उसका देश के विकास और आजादी में कोई योगदान नहीं है। पूर्व सभापति प्रमोद सांखला ने कहा कि देश की आजादी को सुरक्षित रखने के लिए पूर्व प्रधानमंत्री इंदिरा गांधी और राजीव गांधी ने अपने आप को देश पर न्यौछावर कर दिया। जबकि देश की आजादी या उसके बाद किसी भाजपा नेता के बलिदान का कोई इतिहास नहीं है। समारोह में रामेश्वर मेवाड़ा, खेमचंद चौरोटिया, दलपतराज मेवाड़ा आदि ने अपने विचार व्यक्त किए।
इस अवसर पर ब्लॉक कांग्रेस कमेटी की ओर से वरिष्ठ नेताओं आनंदमोहन शर्मा, रामदीन पंडित, कमला तुनगरिया, शांति डाबला, एल्फ्रेड काल्विन का शॉल ओढ़ाकर सम्मान किया गया। इस दौरान प्रमुख रूप से सोहन मेवाड़ा, दिनेश शर्मा, मेघराज बोहरा, हनुमान चौधरी, पप्पू पहलवान, सरस्वती शर्मा, राजकुमारी तंवर, संपति बोहरा, देवकरण शर्मा, बाबूलाल पंवार, शैलेश शर्मा, देवेंद्र सिंह आदि मौजूद थे।
जवाजामें भी हुआ कार्यक्रम
ब्लॉककांग्रेस कार्यालय जवाजा पर भी कार्यक्रम मनाया गया। इस मौके पर वरिष्ठ कांग्रेसी ओमप्रकाश शर्मा तेजसिंह रावत का साफा पहनाकर स्वागत किया गया। इस दौरान वक्ताओं ने भाजपा सरकार की नाकामी को जन-जन तक पहुंचाने पर जोर दिया। इस मौके पर अरुण शर्मा, धर्मसिंह, नवीन गहलोत, महिपाल सिंह, राधेश्याम, नारायण सिंह आदि मौजूद थे।
ब्यावर. स्थापना दिवस पर अायोजित कार्यक्रम को संबोधित करते नेता प्रतिपक्ष।
ब्यावर. कांग्रेस के स्थापना दिवस पर आयोजित कार्यक्रम में मौजूद कांग्रेसी।
hin_Deva hin_Deva hin_Deva bho_Deva mai_Deva hin_Deva hin_Deva bho_Deva